Friday the 13th: The Game  Friday the 13th: The Game er et survival horror videospil, der er udviklet af IIIFonic og publiceret af Gun Media. Spillet er baseret på filmserien af samme navn, der er ejet af Paramount Pictures. Det blev udgivet d. 26 Maj, 2017 til Microsoft Windows, Playstation 4 og Xbox One. Spillet er et asymmetrisk multiplayer spil, hvor 8 spillere spiller som henholdsvis 7 lejrledere mod 1 spiller, der spiller som Jason Voorhees. Det er et semi-open world spil, der giver spillerne adgang til at udforske områderne, der hver især er baseret på steder fra flere af filmene.  Spillet blev til at starte med udviklet under titlen Slasher Vol. 1: Summer Camp af IIIFonic i midten af 2015. Gun Media begyndte derefter at føre en dialog med instruktør Sean S. Cunningham, i håb om at opnå rettighederne til at skabe spillet, og efter en række møder fik de endelig rettighederne på plads. Spillet udviklede sig derefter hurtigt til , og spillet blev finansierede med hjælp fra både Kickstarter og BackerKit, hvor spillet indsamlede over $1,095,143.40, som gør det til den 124. mest succesfulde crowdfunding nogensinde.  Spillet produceres af Gun Media, og har bl.a. producenten bag filmserien Sean S. Cunningham, special effects mesteren Tom Savini, filmenes komponist Harry Manfredini, samt Jason Voorhees-skuespilleren Kane Hodder på sit hold.  Udviklerne har derudover lovet en Single-player del, som vil blive udgivet engang i 2017, hvor man vil indtage rollen som Jason Voorhees.